Et flertal i finansudvalget har den 30. januar 2014 stemt for aktstykket, der sikrer handlen af DONG aktier til Goldman Sachs. Men der er stadig en bestyrelse i DONG, der skal godkende salget i februar, så jeg lader denne underskriftsindsamling stå åben. Også for at markere folkets stemme i denne sag. Det er stort - trods alt! // Niels Christian - underskriftsindsamler.

OBS. Udfyld formularen nedenunder denne tekst for at stemme.

Regeringen og en række forligspartier er lige nu ved at lægge sidste hånd på en aftale om et salg af 19% af aktierne i DONG - Danmarks energiselskab - til den amerikanske investeringsbank Goldman Sachs.

Salget vil indbringe staten omkring 8 mia. kroner. Til gengæld vinder Goldman Sachs en række kontroversielle rettigheder, som normalvis kræver mindst 33% eller flere af aktierne i et selskab, hvis man følger dansk lovgivning. Her et udpluk fra følgende artikel: http://www.business.dk/green/corydon-giver-goldman-sachs-kontroversielle-dong-rettigheder :

"Mest kontroversielt er det, at bestyrelsen, hvor Goldman Sachs kun har én plads, ikke kan udskifte den administrerende direktør eller finansdirektøren uden at få lov af Goldman Sachs. Desuden kan det normale 2/3-flertal i DONG heller ikke ændre vedtægterne uden Goldman Sachs samtykke."

Dermed står Goldman Sachs med alle muligheder for at forme DONG og vores fælles energiforsyning fremadrettet, hvis denne handel gennemføres.

Goldman Sachs er bedst kendt som banken, der var hoveddrivkraften i den seneste finanskrise, fordi de med kyniske boligspekulationer fik blæst nogle bobler op, som så i sidste ende brast. Gennem historien har Goldman Sachs gang på gang gjort lignende manøvrer, som er belyst i information den 14. januar 2014. http://www.information.dk/484583

Det er endda kommet frem, at Goldman Sachs, via en række skuffeselskaber, agter at placere DONG aktierne i skattely på bl.a. Cayman Island og dermed undgå at betale skat af eventuelt fremtidige indtægter skabt gennem DONG. http://www.dr.dk/Nyheder/Penge/2014/01/22/102313.htm

Problematikken i et salg af DONG til Goldman Sachs er på fin vis belyst i Bo Lidegaards artikel "Når staten sælger sølvtøj - til guldspindere" fra den 10. januar 2014. http://politiken.dk/debat/profiler/lidegaard/ECE2178822/naar-staten-saelger-soelvtoej--til-guldspindere/

Det kan i øvrigt anbefales at høre finansmanden Klaus Riskær Pedersen forklare problemerne i et salg til Goldman Sachs med de rettigheder, der ligger i den nuværende aftale. Det kan du høre i radio 24syv programmet "Det røde felt": http://arkiv.radio24syv.dk/video/9030872/det-rode-felt-uge-50-2013-2

Aftalen om salget af DONG til Goldman Sachs skal behandles endeligt i finansudvalget torsdag den 30. januar 2014.

Sig nej til statens salg af DONG til Goldman Sachs med din underskrift her.

Tak.